Viiratsi 27. august 2025 nr 238

**Puurkaevu asukoha kooskõlastamine**

Balti Puurkaev OÜ (registrikood 11461448) esitas Viljandi Vallavalitsusele Matapera külas Õisu metskond 114 katastriüksusel (katastritunnus 62904:002:0024) puurkaevu asukoha kooskõlastamise taotluse (reg 19.08.2025 nr 7‑10/25/1922).

Õisu metskond 114 katastriüksusele rajatava puurkaevu eesmärk on tarbeveega varustamine, kavandatav veevõtt puurkaevust on 3 - 5 m3/ööpäevas ja orienteeruv tarbijate arv on 12 inimest.

Õisu metskond 114 katastriüksus ei asu Viljandi Vallavolikogu 21.09.2021 määruse nr 156 „Viljandi valla ühisveevärgi ja -kanalisatsiooni arendamise kava aastateks 2021-2032“ kohaselt alal, mis on planeeritav ühisveevärgi ja -kanalisatsiooniga liidetavaks alaks.

Tulenevalt eeltoodust ja võttes aluseks ehitusseadustiku § 124 lg 3, Viljandi Vallavolikogu 28.02.2022 määruse nr 12 „Ehitusalase tegevuse korraldamine Viljandi vallas“ § 3 p 8 ning arvestades esitatud taotlust:

1. Kooskõlastada Õisu metskond 114 katastriüksusel (katastritunnus 62904:002:0024) Matapera külas Viljandi vallas Viljandi maakonnas puurkaevu asukoht.
2. Käesoleva otsusega mittenõustumisel võib esitada vaide 30 päeva jooksul otsuse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
3. Otsus jõustub teatavakstegemisest.

(allkirjastatud digitaalselt)

Evelin Orik

komisjoni esimees